EESTI MV 2. ETAPP SÕIDU- JA VEOAUTODE RALLISPRINDIS
26.veebruaril 2006 Viljandi maakonnas
 KÕPU RALLISPRINT 2006

VÕISTLUSJUHEND

1.VÕISTLUSTE KOHT, AEG, AJAKAVA
1.1.Võistlused toimuvad pühapäeval, 26.veebruaril 2006.a. Viljandi maakonnas, Kõpu vallas
Registreeritud EAL No 19/RS.
Võistlusraja pikkus 3300 m, teekate lumi, jää.
Võistluspaiga täpne asukoht avaldatakse 22. veebruaril 2006. a. EAL ametlikul kodulehel www.autosport.ee ja www.rally.ee. Ilmastikust tingitud võistlusjuhendi muudatused (s.h. võistluse mittetoimumine) avaldatakse bülletaaniga hiljemalt 22. veebruaril 2006. a. www.autosport.ee ja www.rally.ee .
1.2.Võistluste ajakava:
09.00 - 10.30	registreerimine, dokumentide kontroll
09.30 - 11.00	autode tehniline kontroll
11.15		võistlusrajaga tutvumine
12.00		esimese võistlussõidu start
16.00		autasustamine
Võistluste täpne ajakava, võistlusraja skeem, stardijärjekord ja info võistluste teadetetahvlil kohtunike bussi juures.

2.KORRALDAJA
2.1.Võistlused korraldab spordiklubi NAVAKA RACING
Info telefonil:	50 53 066 – Tarvo Saar, 52 47 563 – Aivar Parts
Võistluste juht Aivar Parts 			Tehniline juht Voldemar Borkmann
Peaajamõõtja Villu Viks

3.ARVESTUSKLASSID, VÕISTLUSAUTOD
3.1.Sportautod 2WD 		rühm A; N; E (ralli)
3.2.Sportautod 2WD		E2-liiga (ralli)
3.3.Sportautod 2WD 		ERK; ERK Standard ja ringrajaautod
3.4.SPORT 4WD			rühm N, A, E ja WRC
3.5.NOORED			noored kuni 16 aastat 2WD kuni 1600cc
3.6.NOORED			noored kuni 18 aastat 2WD kuni 2000cc
3.7.Veoautod			GAZ 51; GAZ 52 ja GAZ 53 (vastavalt ralli tehnilistele tingimustele)
3.8.Veoautod			GAZ 51; GAZ 52 ja GAZ 53 (vastavalt krossi tehnilistele tingimustele)
3.9.Arvestusklassides 3.1.-3.6. autodel on lubatud kasutada Rootsi MM / FIA talirehve.
3.10.Veoautodel on lubatud kasutada naastrehve vastavalt EAL Tehnikakomitee nõuetele

4.OSAVÕTJAD
4.1.Osavõtjad peavad registreerimisel esitama kehtiva võistlejalitsentsi, registreerija litsentsi, võistlusauto tehnilise kaardi, juhiload ja allkirjastatud osavõtuavalduse.
4.2.Noorvõistlejal on võistlustrassil lubatud osaleda üksi või juhilubadega kaassõitjaga, kes omab kehtivat elukindlustuspoliisi vähemalt 50 000.- EEK-ile. Ülesõidul finisist stardikohta tuleb järgida kehtivat LE-d.
4.3.Ühel autol võib võistelda kaks võistlejat, kes mõlemad tasuvad osavõtumaksu.
4.4.Iga võistleja võib võistelda vaid ühel autol ja ühes arvestusklassis

5.VÕISTLUSTE KÄIK
5.1.Võistlused viiakse läbi vastavuses EAL Võistlusmäärustega, kehtivate tehniliste tingimustega, 2006.a. Eesti meistrivõistluste üldjuhendiga rallisprindis ja antud etapi juhendiga.
5.2.Korraldaja väljastab võistlejatele stardinumbrid.
5.3.Korraldaja reserveerib kuni 3 reklaami võistlusautode esiustel.
5.4.Võistlusrajaga saab tutvuda korraldaja järel ühtses kolonnis tänavasõiduautol tänavasõidurehvidega ja arvestusklassi “NOORED” võistlejad omal võistlusautol  kell 11.15 ühe korra.
5.5.Sõidetakse 3 vooru. Igas voorus fikseeritakse raja läbimise aeg ning vooru kiireim omas arvestusklassis saab ühe punkti, teise aja saavutanu saab kaks punkti jne.
Etapi paremus saadakse kolmest voorust kahe parema tulemuse summeerimisel.
Etapi tulemuse saamiseks peab võistleja läbima vähemalt kaks sõiduvooru.
Võrdsete punktide korral saab määravaks parim aeg mistahes voorus.
5.6.Stardijärjekord arvestusklasside kaupa:
-	esimeseks vooruks võistluste juhi poolt
-	teiseks vooruks vastupidises järjekorras esimesele voorule klasside kaupa
-	kolmandaks vooruks teise vooru stardijärjekord
Kõik võistlejad on kohustatud reastuma eelstardi tsoonis vastavalt stardijärjekorra ajagraafikule.
Hilinenud võistlejat starti ei lubata.
5.7.Valestardi eest on karistus 10 sek.
5.8.Kui võistleja ei stardi 20 sek. jooksul, loetakse võistleja katkestanuks antud võistlussõidus.
5.9.Kõik tulemused vastavalt finishiprotokollidele.

6.PROTESTID
6.1.Protestiaeg 15 min. pärast esialgsete tulemuste avaldamist ATT. Protesti kautsjon 1000.-EEK.,auto lahtivõtmisel 3000.-EEK.

7.EELREGISTREERIMINE
Eelregistreerimine toimub internetis aadressil www.rally.ee kuni 23. veebruari kella 10.00-ni

8.OSAVÕTUMAKSUD
Kuni 23.veebruar 2006.a.	4WD		600.-EEK		2WD		500.-EEK
registreerunud:		Veoautod		500.-EEK 		Noored		300.-EEK

Pärast eelregistreerimisaja lõppu on osavõtumaksud 50% kallimad
Korraldaja reklaamidest keeldumise korral on rahaline trahv 1000.-EEK-i.
Osavõtumaksude tasumine toimub sularahas võistluste mandaadis.

9.AUTASUSTAMINE
9.1.Arvestusklassi kolme parimat autasustatakse karikatega.
9.2.Korraldaja ja sponsorid võivad välja panna eriauhindu.

10.VASTUTUS
Võistluste korraldaja ja EAL ei vastuta võimalike õnnetuste ja nende tagajärgede eest.